Document ID: /roh_data/filtered/fineweb-2-filterrobots_roh.jsonl.gz/59342

La Credit Suisse ha communitgà che ses CEO Thomas Gottstein sa retira suenter dus onns e mez. Quai suenter ch'i veva dà rapports davart sia demissiun probabla. A partir dal prim d'avust daventa Ulrich Körner ses successur. Körner è dapi l'avrigl 2021 commember da la direcziun e CEO dal Asset Management.
Er en il segund quartal cun cifras cotschnas
La Credit Suisse scriva il terz quartal en seria cifras cotschnas. Il segund quartal ha la banca gronda fatg ina perdita da passa 1,59 milliardas francs. Quai suenter in minus da 273 milliuns l'emprim quartal. Motiv per quest resultat en il segund quartal sajan tranter auter creaziun da reservas per cas giuridics. Sper quai pateschia la banca da la situaziun difficila geopolitica ed economica.